البحر بيضحك ليه البحر بيضحك ليه وانا نازله ادلع املا القلل البحر غضبان ما بيضحكش اصل الحكاية ما تضحكش البحر جرحه ما بيدبلش وجرحنا ولا عمره دبل مساكين بنضحك من البلوة زي الديوك و الروح حلوة سارقاها من السكين حموة و لسة جوا القلب أمل قللنا فخارها اناوي بتقول حكاوي و غناوي يا قلة الذل أنا ناوي ما شرب و لو فى المية عسل والبحر بيضحك ليه … ليه وانا نازلة ادلع املا القلل ياما ملينا وملينا لغيرنا وعطشنا ساقينا صابرين وبحر ما يروينا شايلين بدال العلة علل والبحر بيضحك ليه … ليه وانا نازلة ادلع املا القلل فى بالي ياما وعلى بالي واللي بيعشق ما يبالي ما يهمنيش من عزالي يا حلوة لو مرسالي وصل والبحر بيضحك ليه ليه وانا نازلة ادلع املا القلل بيني وبينك سور ورا سور وانا لا مارد ولا عصفور فى ايدي عود قوال وجسور وصبحت انا فى العشق مثل والبحر بيضحك ليه وانا نازله ادلع املا القلل